Predkladacia správa

Správa o stave transpozičného deficitu smerníc a harmonogram jeho odstránenia sa predkladá na rokovanie vlády na základe bodu A.1. uznesenia vlády SR č. 40 zo dňa 12. januára 2005, ktorým bola uložená úloha podpredsedovi vlády a ministrovi spravodlivosti SR predložiť na rokovanie vlády analýzu chýbajúcich notifikácií transpozície smerníc zo strany Slovenskej republiky a harmonogram odstránenia deficitu notifikácií.

Cieľom správy je oboznámiť vládu SR o stave transpozičného deficitu 104 smerníc, ktorých sa týka konanie začaté Európskou komisiou proti Slovenskej republike podľa článku 226 Zmluvy o založení Európskeho spoločenstrva a predložiť harmonogramom jeho odstránenia v zmysle bodu A.1. citovaného uznesenia vlády SR.

Predložený materiál nemá finančné, ekonomické, environmentálne vplyvy, ani vplyvy 
na zamestnanosť.